Johann Bernoulli

Johann Bernoulli (* 6. august 1667, Bazilej, Švajčiarsko – † 1. január 1748, tamtiež), otec Daniela Bernoulliho a brat Jakoba Bernoulliho, bol švajčiarsky matematik a lekár.

Konkuroval svojmu bratovi (spor najmä o izoperimetrický problém) a po jeho smrti sa stal vedúcim matematikom Európy. Spolu so svojím bratom sa venoval infinitezimálnemu počtu a diferenciálnym rovniciam. V roku 1696 formuloval problém brachystochróny, ktorý aj vyriešil (popri iných matematikoch). Aplikoval infinitezimálny počet na mechanické a hydraulické problémy, pričom použil princíp virtuálnej práce a zákon zachovania energie.

Iné projekty 

Švajčiarski matematici
Švajčiarski lekári
Súrodenci vo vede
Osobnosti z Bazileju